b'\n_START_ARTICLE_\nRonny Haugeland\n_START_SECTION_\nKarriere\n_START_PARAGRAPH_\nRonny Haugeland debuterte med heftet Torden Gorgon i 1999, men har ogs\xc3\xa5 markert seg med en rekke kortere tegneserier blant annet for Forresten, Smult og Gorilla. Humoren hans har ofte blitt oppfattet som provoserende, og spesielt fikk han mye avisomtale for sine tegneserier fra Quartfestivalen i 2002._NEWLINE_Haugeland har ved flere anledninger samarbeidet med representanter fra kunstnerkollektivet Duplex, f\xc3\xb8rst og fremst med tegneserier om Familien Ost etter manus fra L.Y.D. / Black Debbath, men ogs\xc3\xa5 med tegninger for Bare Egil Band. En samlebok med tegneserier av Ronny Haugeland kom i 2003._NEWLINE_De senere \xc3\xa5rene har Ronny Haugeland markert seg som bingovert, f\xc3\xb8rst og fremst gjennom \xc3\xa5 lede bingo annenhver uke p\xc3\xa5 utestedet Bl\xc3\xa5 i Oslo.  Fra 2004 til 2009 hadde han dessuten en musikalsk karriere som frontfigur i bandet Figur Flint.'